TÁJÉKOZTATÓ

A „Makó számít rád” tanulmányi ösztöndíjpályázat benyújtásáról

A pályázatot kizárólag a lenti linken elérhető űrlap kitöltésével lehet benyújtani.

Az űrlapot az elektronikus felületen kell kitölteni, majd az „Elküld” gombra kattintás után a nyomtatás gombra kattintva kinyomtatni.

A kinyomtatott űrlapot alá kell írni. Ha a pályázó még nem nagykorú akkor a törvényes képviselőjének az aláírása is szükséges.

Az aláírt és kinyomtatott űrlaphoz szükséges csatolni a következő mellékleteket:

**„A” típusú pályázat (felsőoktatásban tanulók) esetén:**

 - *a pályázat benyújtását megelőző félévről szóló lezárt leckekönyv másolatát, vagy az azzal egyenértékű és azonos információkat tartalmazó elektronikus dokumentumnak az illetékes tanulmányi osztály által aláírt és lebélyegzett eredeti példányát, amely tartalmazza a pályázó félévi átlagát,*

*- az aktív hallgatói jogviszonyra vonatkozó eredeti hallgatói jogviszony igazolást,*

*- lakcímkártya és személyigazolvány másolatát vagy más személyazonosításra alkalmas (fényképet és személyes adatokat tartalmazó) okmány másolatát.*

**„B” (szakgimnáziumi tanulók) és „C” típusú (szakközépiskolai tanulók) pályázat esetén:**

- *az intézmény által kiállított előző félévi bizonyítvány másolatát,*

*- az aktív tanulói jogviszonyra vonatkozó eredeti iskolalátogatási igazolást,*

*- lakcímkártya és személyigazolvány másolatát vagy más személyazonosításra alkalmas (fényképet és személyes adatokat tartalmazó) okmány másolatát.*

Szabadon csatolható továbbá minden egyéb dokumentum mely azonos tanulmányi átlag esetén a Bizottság számára figyelembe vehető lehet a pályázók rangsorának megállapítása során. Ilyen lehet például egy tanulmányi versenyen elért helyezést igazoló dokumentum vagy hátrányos helyzet fennállására vonatkozó igazolás.

Az űrlapot és a mellékleteket a pályázat benyújtásának határidejéig a Makói Polgármesteri Hivatalban (Makó, Széchenyi tér 22.) személyesen kell benyújtani.

**Benyújtási határidő az „A” típusú pályázat esetén: 2017. augusztus 31. 16 óra**

**Benyújtási határidő a „B” és a „C” típusú pályázatok esetén: 2017. június 15. 16 óra**

**Pályázati dokumentumok:**

„A” típusú ösztöndíj (felsőoktatásban tanulók) pályázati kiírása

„A” típusú ösztöndíj pályázati űrlap

„B” típusú ösztöndíj (szakgimnáziumi tanulók) pályázati kiírása

„B” típusú ösztöndíj pályázati űrlap

„C” típusú ösztöndíj (szakközépiskolai tanulók) pályázati kiírása

„C” típusú ösztöndíj pályázati űrlap

A pályázatot a Makói Polgármesteri Hivatal (6900 Makó, Széchenyi tér 22.) földszint 23-as irodájában munkaidőben lehet benyújtani:

|  |  |
| --- | --- |
| Hétfő | 7:30-16:00 |
| Kedd | 7:30-16:00 |
| Szerda | 7:30-17:30 |
| Csütörtök | 7:30-16:00 |
| Péntek | 7:30-12:00 |

A pályázat benyújtásával kapcsolatban információt nyújt Gyurkovics Zoltán a gyurkovicsz@mako.hu e-mail címen, vagy munkaidőben a 62/511-853-as telefonszámon.